Beirût

Beirût (Arabysk: بيروت) is de haadstêd fan Libanon. 

 Befolking 
It krekte oantal ynwenners fan de stêd is net bekend, omdat de lêste folkstelling fan foar de Libaneeske boargeroarloch datearret. Neffens skattingen út 2001 bedraacht it ynwennertal om 'e 2,1 miljoen persoanen yn de stedeklof Berût.

De befolking fan Beirût hat in grut ferskaat oan religys: Kristenen (Maroniten, Gryksk-Ortodoks, Armeensk-Ortodoks, Armeensk-Katolyk, Roomsk-Katolyk en Protestantsk), Moslims (Soenniten, Sjyiten) en in minderheid fan Druzen. 

De measte joaden fan Beirût binne emigrearre nei de Feriene Steaten doe't yn 1975 de kriich útbruts. In protte wenje no yn Brooklyn, New York. 

Yn Beirût bestiet in grut ferskil tusken earm en ryk. De Arabyske jetset lit har graach sjen yn djoere sportweinen en yn de trendy útgongsgelegenheden. Benammen Monotstjritte is the place to be.

 Geografy en klimaat 
Beiroet leit op in relatyf smelle stripe lân tusken de Libanon en de Middellânske See. De kuststripe ken in grut ferskaat, sân- en rotsstrannen wikselje elkoar ôf. 

Beirût hat in beskaat Mediterraansk klimaat: hjitte en drûge simmers, noflik maitiidswaar en hjerstwaar, en in koele winter mei in protte rein. Augustus is de hjitste moanne fan it jier mei in temperatuer fan trochsneed 29 °C, wylst jannewaris en febrewaris de kâldste binne mei trochstrings 10 °C. 

 Berne yn Beirût 
 Amin Maalouf (1949), skriuwer
 Bashir Gemayel (1947-1982), presidint
 Elie Saab, modeûntwerper.
 George Mourad, fuotballer
 Hassan Nasrallah (1960), lieder fan Hezbollah
 Keanu Reeves (1964), akteur
 K-Maro, sjonger
 Massari, sjonger 
 Mika (1983), sjonger
 Nicolas Hayek, oprjochter fan Swatch
 Samir Kassir (1960-2005), learaar en sjoernalist
 Serj Tankian, sjonger
 Steve Kerr, fiiffâldich NBA kampioen
 Walid Eido (1942-2007), jurist en politikus

 Sjoch ek 
 Libanon
 East-Beiroet
 West-Beiroet

Kategory:Plak yn Libanon
Kategory:Haadstêd yn Aazje